CELEX: 32022D1002
Language: sl
Date: 2022-06-21 00:00:00
Title: Sklep Sveta (EU) 2022/1002 z dne 21. junija 2022 o stališču, ki se v imenu Evropske unije zastopa na izrednem zasedanju Konference podpisnic energetske listine v okviru Pogodbe o energetski listini, ki bo potekalo 24. junija 2022

27.6.2022   
               
               
                  SL
               
               
                  Uradni list Evropske unije
               
               
                  L 168/80
               
            
         SKLEP SVETA (EU) 2022/1002
         z dne 21. junija 2022
         o stališču, ki se v imenu Evropske unije zastopa na izrednem zasedanju Konference podpisnic energetske listine v okviru Pogodbe o energetski listini, ki bo potekalo 24. junija 2022
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 194 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Unija je s Sklepom Sveta in Komisije 98/181/ES, ESPJ, Euratom (1) sklenila Pogodbo o energetski listini (v nadaljnjem besedilu: PEL), ki je začela veljati 16. aprila 1998.
                  
               
                     (2)
                  
                  
                     Konferenca podpisnic energetske listine na podlagi člena 34 PEL zagotavlja uresničevanje ciljev iz PEL. V skladu s PEL in njenimi protokoli pomaga pri usklajevanju ustreznih splošnih ukrepov za uresničevanje načel energetske listine.
                  
               
                     (3)
                  
                  
                     Konferenca podpisnic energetske listine bo na izrednem zasedanju 24. junija 2022 sprejela: (a) spremembo poslovnika Konference podpisnic energetske listine, (b) odvzem statusa opazovalke Konference podpisnic energetske listine Ruski federaciji ter (c) začasno prekinitev začasne uporabe PEL v zvezi z Belorusijo in začasni odvzem statusa Belorusije kot opazovalke pri PEL –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa na izrednem zasedanju Konference podpisnic energetske listine v okviru Pogodbe o energetski listini, ki bo potekalo 24. junija 2022 v Bruslju, je naslednje:
            
                        (a)
                     
                     
                        podpre se predlagana sprememba člena 7 poslovnika;
                     
                  
                        (b)
                     
                     
                        odobri se odvzem statusa opazovalke Ruski federaciji na podlagi te spremembe člena 7, ki je upravičen iz obeh razlogov iz navedenega člena (kršitev načel in neizpolnjevanje kakršnih koli finančnih obveznosti);
                     
                  
                        (c)
                     
                     
                        odobri se začasna prekinitev začasne uporabe Pogodbe o energetski listini v zvezi z Belorusijo in začasni odvzem statusa opazovalke Belorusiji.
                     
                  
         
            Člen 2
            Ta sklep začne veljati na dan sprejetja.
         
         
            V Luxembourgu, 21. junija 2022
            
               
                  Za Svet
               
               
                  predsednik
               
               C. BEAUNE
            
         
         
            (1)  Sklep Sveta in Komisije 98/181/ES, ESPJ, Euratom z dne 23. septembra 1997 o Pogodbi o energetski listini in Protokolu k energetski listini o energetski učinkovitosti in s tem povezanimi okoljskimi vidiki, ki so ju sklenile Evropske skupnosti (UL L 69, 9.3.1998, str. 1).